cyanic-selkie/wikianc huggingface dataset:
Κανόνας (υμνογραφία)
Η ονομασία
Η λέξη έχει πολλές έννοιες: α) χάρακας, το εργαλείο με το οποίο χαράσσουμε ευθείες γραμμές· β) πρότυπο, που πρέπει να μιμηθούμε· γ) κατάλογος, επίσημο ή έγκυρο βιβλίο, νόμιμο, π.χ. ο Κανόνας της Π. Διαθήκης, κανονικό βιβλίο, κανονικός κληρικός· δ) η τιμωρία, το επιτίμιο στους παραβάτες των Εντολών τού Θεού και των Νόμων της Εκκλησίας, π.χ. Κανονικό Δίκαιο· ε) το νέο υμνογραφικό είδος που διαδέχθηκε το Κοντάκιο. Με την έννοια αυτή τη λέξη χρησιμοποίησε για πρώτη φορά ο Θεοφάνης ο Γραπτός (απεβ. 843). Ίσως διότι με βάση (κανόνα) τους ειρμούς, φτιάχνονται τα τροπάρια ή λόγω της αρχαίας ακολουθίας Κανών, στην οποία αποτελούσε ουσιώδες στοιχείο. Ο Ιωάννης Ζωναράς αναφέρει ότι λέγεται έτσι, διότι οι ειρμοί στηρίζονται στις βιβλικές ωδές: "όθεν Κανών λέγεται ως τεταγμένον τού μέτρου εν ταύταις δη ταις (εννέα) ωδές)".
Η δομή
Η μελοποίηση των ειρμών των περισσότερων Κανόνων καταγράφεται σε ιδιαίτερο βιβλίο, το Ειρμολόγιον, με πιο πρόσφατο αυτό τού Σωφρόνιου Ευστρατιάδη (1932).
Το θέμα
Το θέμα των τροπαρίων είναι βέβαια το θέμα της εορτής, ενώ το θέμα των ειρμών είναι αυτό της ωδής της Βίβλου:
Οι ποιητές προσπαθούν συχνά να συνδέσουν τα δύο θέματα και παρά τα προκαθορισμένα πλαίσια το επιτυγχάνουν με ευφυή τρόπο, π.χ. ο Κοσμάς ο Μελωδός στον Κανόνα τού Μ. Σαββάτου αναφέρει, ότι οι παίδες (απόγονοι) αυτών που σώθηκαν (με τη διάβαση της Ερυθράς Θάλασσας) έκρυψαν στη γη (θανάτωσαν) αυτόν (τον Χριστό) που έκρυψε τον διώκτη τους τύραννο (φαραώ) υπό το κύμα της θάλασσας:
Ο Ανδρέας Κρήτης χρησιμοποιεί την β΄ ωδή, σύντομα όμως επικράτησε να μην χρησιμοποιείται, ίσως για το πένθιμο τού περιεχομένου της: ο Ιωάννης ο Δαμασκηνός και ο Κοσμάς ο Μελωδός δεν την χρησιμοποιούν.
Ακροστιχίδες
Το σταθερό αυτό γνώρισμα των Κοντακίων, συναντάται μερικές φορές στους Κανόνες: ο Ανδρέας Κρήτης δεν τη χρισιμοποιεί, ο Ιωάννης ο Δαμασκηνός τη χρησιμοποιεί σπάνια και ο Κοσμάς ο Μελωδός πάντα. Οι μεταγενέστεροι τη συνηθίζουν. Η πεζή ακορστιχίδα των Κοντακίων είναι στους Κανόνες έμμετρη, προσωδιακή. Αποτελεί ένα ιαμβικό τρίμετρο, που συχνά επεκτείνεται με το όνομα τού υμνογράφου ή δακτυλικό εξάμετρο ή δύο στίχους ή λογοπαίγνιο. Π.χ. οι ακροστιχίδες:
Στους ασματικούς Κανόνες η ακροστιχίδα αποτελείται από το πρώτο γράμμα των τροπαρίων, ενώ στους ιαμβικούς Κανόνες σχηματίζεται από το πρώτο γράμμα τού κάθε στίχου των τροπαρίων, έτσι προκύπτει πιο εκτενής. Π.χ. η
Το εφύμνιο, η έκταση και το Θεοτοκίο
Επίσης σταθερό γνώρισμα των Κοντακίων, το εφύμνιο σχεδόν αγνοείται από τον Ανδρέα Κρήτης και τον Ιωάννη τον Δαμασκηνό. Στους μεταγενέστερους μόλις διαφαίνεται, μάλλον συμπτωματικά παρά σκόπιμα. Είναι στοιχείο εντελώς δευτερεύον.
Η έκταση τού Κανόνα στον Ανδρέα Κρήτης είναι μεγάλη: ο Μέγας Κανών έχει 250 τροπάρια και είναι ο μεγαλύτερος Κανόνας που υπάρχει· η έλλειψη ακροστιχίδας τού δίνει ελευθερία σύνθεσης. Γενικά οι Κανόνες έχουν 3-5 τροπάρια σε κάθε ωδή και είναι μικρότεροι των Κοντακίων.
Συνηθίζεται το τελευταίο τροπάριο κάθε ωδής να αναφέρεται στη Θεοτόκο και έτσι ονομάζεται Θεοτοκίον. Στους Κανόνες των Παθών, αναφέρεται στη Σταύρωση και τη Θεοτόκο και το τροπάριο λέγεται Σταυροθεοτοκίον. Πολλές φορές τα πρώτα γράμματα των Θεοτοκίων σχηματίζουν το όνομα τού υμνογράφου.
Είδη
Από την άποψη τού περιεχομένου οι Κανόνες διακρίνονται σε:
Από την άποψη της μορφής είναι:
Διαφορές με το Κοντάκιο
Εκτός από εξωτερικές (μορφολογικές) διαφορές υπάρχουν στη γλώσσα, το ύφος, το μέλος, κά.
Το Κοντάκιο είναι σε γλώσσα απλή, σχεδόν δημώδης. Όμως ο Κανόνας έχει γλώσσα λόγια: από την κοινή εκκλησιαστική ως την αρχαΐζουσα ποιητική, όπως συμβαίνει στους ιαμβικούς Κανόνες με την απρόσιτη γλώσσα τους. Ο Ανδρέας Κρήτης, ο Ιωάννης ο Δαμασκηνός, ο Γερμανός Α΄ χρησιμοποιούν λόγια γλώσσα χωρίς πολλές ακρότητες και αρχαϊσμούς, ενώ ο Κοσμάς ο Μελωδός είναι συντηρητικός, αρχαιόπληκτος.
Το ύφος τού Κοντακίου είναι διηγηματικό, συναξαριακό. Όμως με τον Κανόνα περνά στην υμνογραφία το δόγμα, η καθαρή θεολογία. Αυτό δεν πειθαρχεί πάντα στην ποίηση, καθώς το δόγμα δεν επιτρέπει παραβάσεις. Πολλές φορές εκείνο που διατηρεί την ποίηση είναι το μέλος. Ωστόσο δεν είναι όλο το περιεχόμενο των Κανόνων δογματικό· οι αληθινοί ποιητές βρίσκουν τρόπους να λυρισμού. Στους δοξολογικούς και στους παρακλητικούς Κανόνες οι υμνογράφοι, αγγίζοντας τα αιώνια προβλήματα τού ανθρώπου να λυτρωθεί, εκφράζονται με καθαρή ποίηση. Το Κοντάκιο είναι συχνά διαλογικό, που τού προσδίδει δραματική ένταση· αλλά με τον Κανόνα η υμνογραφία επανέρχεται στις βιβλικές πηγές της, στο συγκινησιακό κλίμα της αρχαϊκής ανατολικής ποίησης.
Πηγές
Κατηγορία:Βυζαντινή μουσική Κατηγορία:Εκκλησιαστική υμνολογία Κατηγορία:Λειτουργική
Ισαβέλλα της Δανίας
Η Πριγκίπισσα Ισαβέλλα της Δανίας (Δανικά: Prinsesse Isabella til Danmark, 21 Απριλίου 2007 -) είναι το δεύτερο παιδί και η μεγαλύτερη κόρη του Διαδόχου Πρίγκιπα Φρειδερίκου και της Διαδόχου Πριγκίπισσας Μαίρης της Δανίας.
Είναι το τέταρτο εγγόνι και η μεγαλύτερη εγγονή της βασίλισσας Μαργαρίτας Β΄ της Δανίας και του πρίγκιπα Ερρίκου. Είναι το πρώτο κορίτσι που γεννιέται στην Βασιλική Οικογένεια της Δανίας μετά την γέννηση της μικρότερης αδελφής της γιαγιά της, της τέως βασίλισσας Άννας Μαρίας της Ελλάδας το 1946.
Είναι τρίτη στην γραμμή διαδοχής στον Δανικό θρόνο, μετά τον πατέρα της και τον μεγαλύτερο αδελφό της, Πρίγκιπα Χριστιανό.
Γέννηση
Γεννήθηκε στις 21 Απριλίου 2007 στο Πανεπιστημιακό Νοσοκομείο Κοπεγχάγης Ριγσοπιτάιλετ της Κοπεγχάγης. Κόρη του Διαδόχου Πρίγκιπα Φρειδερίκου και της Διαδόχου Πριγκίπισσα Μαίρης. Η γέννηση της έγινε δεκτή στις 22 Απριλίου, με ένα χαιρετισμό των 21 πυροβόλων όπλων από το Σίξτους Μπάττερι στη Ναυτική Βάση Χόλμεν της Κοπεγχάγης και από το Κάστρο Κρόνμποργκ από την Βόρεια Ζηλανδία.
Ονομάσθηκε Ισαβέλλα από την Ισαβέλλα της Αυστρίας, Ενριέττα από την γιαγιά της Ενριέττα Κλαρκ Χον, Ίνγκριντ από την προγιαγιά της βασίλισσα Ίνγκριντ της Σουηδίας και Μαργαρίτα από την γιαγιά της βασίλισσα Μαργαρίτα Β΄.
Η Βάφτιση της έγινε την 1η Ιουλίου 2007 στο παρεκκλήσι του παλατιού Φρέντενσμποργκ. Νονοί της ήταν η Πριγκίπισσα Ματθίλδη του Βελγίου, η θεία της Πριγκίπισσα Αλεξία της Ελλάδας και της Δανίας (πρώτη ξαδέλφη του πατέρα της), η Ναντίν Τζόνστον, ο Χριστιανός Μπακβάλντ, ο Πίτερ Χίρινγκ και η Μαρία Λουίζα Σκιλ.
Εξωτερικοί σύνδεσμοι
Κατηγορία:Πριγκίπισσες της Δανίας Κατηγορία:Οίκος του Γκλύξμπουργκ
Κοινοβούλιο της Τσεχικής Δημοκρατίας
Το Κοινοβούλιο (τσέχικα: Parlament) είναι το νομοθετικό σώμα της Τσεχικής Δημοκρατίας, με έδρα την Πράγα.
Αποτελείται από δύο Βουλές, τα μέλη των οποίων εκλέγονται με άμεσες εκλογές: Το άρθρο 15 του Συντάγματος ορίζει το όνομά του ως «Κοινοβούλιο». Συντάσσει και περνά νομοσχέδια, έχει το δικαίωμα να τροποποιήσει το Σύνταγμα, επικυρώνει διεθνείς συμφωνίες, εάν είναι απαραίτητο, κηρύσσει πόλεμο, εγκρίνει παρουσία ξένων στρατιωτικών δυνάμεων στην Τσεχική Δημοκρατία ή την αποστολή της Τσεχίας στρατιωτικών δυνάμεων στο εξωτερικό.
Κατηγορία:Πολιτική της Τσεχίας Κατηγορία:Κοινοβούλια
Spritz
Ο αλγόριθμος Spritz έγινε από τον Ronald Rivest και τον Jacob Schuldt και είναι μια βελτιωμένη έκδοση του RC4 και μπορεί να βγάλει αποτέλεσμα μετά από 24 γύρους υπολογισμών. Ακόμη οι πρώτες μελέτες δείχνουν πως χρειάζεσαι
281
bytes πριν μπορέσει κάποιος να ξεχωρίσει την έξοδο του Spritz από μια τυχαία έξοδο. Ακόμη ο αλγόριθμος έχει μια συνάρτηση όπου δουλεύει σαν σφουγγάρι δηλαδή μπορεί να δεχτεί δεδομένα οποιαδήποτε στιγμή και από αυτά να βγάλει ψευδοτυχαίους αριθμούς. Για περισσότερες πληροφορίες για τους αλγόριθμους σφουγγάρια δείτε:
Ορολογία
. Για προεπιλογή έχουμε N=256
ΖΝ
.
Qt
σημαίνει πως σε χρονική στιγμή t το αποτελείται από τις μεταβλητές I,j,k,w,z και α και από τον πίνακα S. Οι περισσότερες καταστάσεις όπου μπορεί ο αλγόριθμος να πάρει είναι
Ν6*Ν!
. Ουσιαστικά το Q είναι μια δομή όπου έχει τις τιμές όλων των μεταβλητών.
Ανάλυση Ψευδοκώδικα
ΖΝ
.
Αλγόριθμος σφουγγάρι στον spritz
Στον spritz δεν χρησιμοποιείται ακριβώς ένας αλγόριθμος τύπου σφουγγαριού αλλά μια τροποποιημένη μέθοδός του. Ακολουθούν οι λόγοι για τους οποίους δεν είναι επακριβώς ο αλγόριθμος spritz ένας αλγόριθμος σφουγγαριού:
Πρόσθετα για το σφουγγάρι
Γίνεται χρήση της πρόσθεσης-αφαίρεσης με το υπόλοιπο για να δουλεύει για όλα τα Ν ανεξάρτητος άμα είναι πολλαπλάσια του 2. Ακόμη άμα κάποιος θέλει να κρυπτογράφηση ένα IV(initialization vector)θα πρέπει να κάνει χρήση αυτού του αλγορίθμου
Συνάρτηση κατακερματισμού
Πρώτα καλεί την ABSORB με παράμετρο το Μ, στην συνέχεια καλεί την ABSORBSTOP για να μπει το τέλος του μηνύματος του Μ, έπεται καλεί την ABSORB με παράμετρο το r και επιστρέφει το SQUEEZE του r. Τέλος να σημειωθεί πως το άμα δεν χρησιμοποιούταν το r η μια 16 byte έξοδος θα ήταν απλός το πρόθεμα της 32 byte εξόδου.
HASH(M,r)
DOMAIN SEPARATION-Συνάρτηση DOMHASH
DOMHASH(J,M,r)
MAC
MAC(K,M,r)
Πηγές
Κατηγορία:Κρυπτογραφικοί αλγόριθμοι
Μοστατσίνο
Το Μοστατσίνο (Mostaccino) είναι παραδοσιακό ιταλικό μπισκότο που περιέχει κανέλα, γαρύφαλλο, μοσχοκάρυδο, κορίανδρο, αστεροειδή γλυκάνισο, μαύρο πιπέρι και κακάο. Έχει πικάντικη γεύση.
Ανάγεται ήδη από τον 17ο αιώνα στα τοπικά εδέσματα της πόλης Κρέμα στη Λομβαρδία της Ιταλίας.
Ιστορία
Το μοστατσίνο ήταν ήδη γνωστό στην κουζίνα του 17ου αιώνα. Αν και στο παρελθόν είχε διαδοθεί σε ολόκληρη τη Λομβαρδία, σήμερα συναντάται μόνο στην πόλη Κρέμα και στη γύρω περιοχή.
Εξωτερικοί σύνδεσμοι
Κατηγορία:Ιταλικά επιδόρπια Κατηγορία:Γλυκά
Νικόλαος Γαρδικιώτης
Ο Νικόλαος Γαρδικιώτης ήταν Έλληνας πολιτικός.
Βιογραφικά στοιχεία
Γεννήθηκε στα Τρίκαλα και σπούδασε νομικά στο Πανεπιστήμιο Αθηνών. Εξελέγη πρώτη φορά βουλευτής Τρικάλων στις εκλογές του 1906 και επανεξελέγη σε αυτές του Αυγούστου 1910, του Νοεμβρίου 1910, του 1912, του Μαΐου 1915 και του 1928.
Υπήρξε μέλος του δ.σ. της Ιστορικής και Λαογραφικής Εταιρείας Θεσσαλών.
Εξωτερικοί σύνδεσμοι
Κατηγορία:Βουλευτές Τρικάλων
Anne-Marie
Η Anne-Marie Rose Nicholson (7 Απριλίου 1991), γνωστή απλώς ως Anne-Marie, είναι Αγγλίδα τραγουδίστρια και στιχουργός. Αρκετά singles της έχουν μπει στο UK Singles Chart, συμπεριλαμβανομένων το "Rockabye", όπου συμμετέχει ο Sean Paul, αλλά και των "Alarm", "Ciao Adios", "Friends", "2002". Ο πρώτος δίσκος της Speak Your Mind κυκλοφόρησε στις 27 Απριλίου 2018 και κατέλαβε την τρίτη θέση στο UK Albums Chart. Ήταν υποψήφια για τέσσερα βραβεία στα Brit Awards 2019, μεταξύ των οποίων στην κατηγορία Καλύτερη Βρετανίδα Σόλο Καλλιτέχνης. Το 2015, υπέγραψε συμβόλαιο με την Asylum (ανήκει στην Atlantic Records) και μέχρι το 2018, κυκλοφόρησε τα τραγούδια της με αυτήν την δισκογραφική εταιρεία. Στα τέλη 2018, η Anne-Marie έφυγε από την Atlantic και υπέγραψε συμβόλαιο με την Warner Bros. Records, ιδιοκτήτη της εταιρείας Atlantic. Από το 2021, είναι καθηγήτρια φωνητικής στην δέκατη σεζόν του The Voice UK.
Εξωτερικοί σύνδεσμοι
Κατηγορία:Αγγλίδες τραγουδίστριες Κατηγορία:Άγγλοι στιχουργοί
Μαργαρίτα της Γαλλίας, δούκισσα της Βραβάντης
H Μαργαρίτα, γαλλ. Marguerite de France (1254 - 1271) από τον Οίκο των Καπετιδών ήταν πριγκίπισσα της Γαλλίας και με τον γάμο της έγινε δούκισσα της Βραβάντης.
Βιογραφία
Ήταν η τρίτη κόρη του Λουδοβίκου Θ΄ της Γαλλίας και της Μαργαρίτας του Οίκου της Βαρκελώνης, κόρης του Ραϋμόνδου-Βερεγγάριου Δ΄ κόμη της Προβηγκίας.
Οικογένεια
Παντρεύτηκε το 1270 τον Ιωάννη Α΄ δούκα της Βραβάντης και είχε τέκνο:
Πρόγονοι
Κατηγορία:Οίκος των Καπετιδών
Made in Heaven
Made in Heaven είναι ο τίτλος του 15ου και τελευταίου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 6 Νοεμβρίου του 1995 μέσω της δισκογραφικής εταιρείας "Parlophone" στην Ευρώπη, και μέσω της "Hollywood" στις Ηνωμένες Πολιτείες.
Ιστορία του άλμπουμ
left|thumb|220px|Το άγαλμα του Μέρκιουρι στο Μοντρέ, που βρίσκεται στο εξώφυλλο του δίσκου Μετά το πέρας των ηχογραφήσεων του "Innuendo" το Νοέμβριο του 1990, το συγκρότημα επέστρεψε στο στούντιο για να ηχογραφήσει κάποια ακόμη κομμάτια που θα χρησιμοποιούνταν σαν b-side των σινγκλ τους. Παρ' όλα αυτά, η ποιότητα του νέου υλικού ώθησε τους Queen στην απόφαση της ηχογράφησης ενός νέου δίσκου, με τις ηχογραφήσεις να ξεκινούν κατά το πρώτο μισό του 1991 στο Μοντρέ της Ελβετίας. Τα τραγούδια "Mother Love", "You Don't Fool Me" και "A Winter's Tale" προήλθαν από τις συγκεκριμένες ηχογραφήσεις, αφού το συγκρότημα μπορούσε να δουλεύει μόνο δύο ή τρεις ημέρες ανά εβδομάδα, λόγω της φθίνουσας υγείας του Φρέντι Μέρκιουρι. Σύμφωνα με τον παραγωγό Ντέιβιντ Ρίτσαρντς, ο Μέρκιουρι ηχογράφησε για τελευταία φορά στις 22 Μαΐου 1991.
Μετά τον θάνατο του τραγουδιστή στις 24 Νοεμβρίου 1991, τα εναπομείναντα μέλη του συγκροτήματος αποφάσισαν να διαλύσουν το συγκρότημα, ορίζοντας την τιμητική συναυλία προς τον Μέρκιουρι για την άνοιξη του 1992. Μετά τη συγκεκριμένη εμφάνιση, οι Μέι και Τέιλορ συνέχισαν με τις προσωπικές τους καριέρες μέχρι τις αρχές του 1995, όταν ήλθαν στην επιφάνεια παλιότερες ηχογραφήσεις, όπως το "It's A Beautiful Day" από τον Απρίλιο του 1980, το "Let Me Live" από το 1983, το "Heaven For Everyone" από το 1987, κ.α..
Το υλικό επανηχογραφήθηκε και ο δίσκος κυκλοφόρησε στις αρχές Νοεμβρίου του 1995, πραγματοποιώντας τις δεύτερες μεγαλύτερες πωλήσεις της χρονιάς πίσω από το "Anthology 1" των Beatles. Το "Made in Heaven" ανέβηκε στην κορυφή των βρετανικών τσαρτ και τα πέντε σινγκλ του ανέβηκαν στο Top-20, με το "Heaven For Everyone" να σκαρφαλώνει στο # 2, το "A Winter's Tale" στο # 6, το "Too Much Love Will Kill You" στο # 15, το "Let Me Live" στο # 9 και το "You Don't Fool Me" στο # 17. Ο δίσκος έχει βραβευθεί ως τετραπλά πλατινένιος στην πατρίδα του συγκροτήματος, ως χρυσός στις Ηνωμένες Πολιτείες, πλατινένιος στην Ιαπωνία και τριπλά πλατινένιος στη Γερμανία, ενώ έχει λάβει βραβεύσεις σε περισσότερες από δέκα χώρες.Το άλμπουμ ήταν πολύ επιτυχές, πουλώντας 5 εκατομμύρια στην Ευρώπη και πάνω από 20 εκατομμύρια παγκοσμίως.
Οι μουσικοί των Queen
Οι μουσικοί οι οποίοι ηχογράφησαν το "Made in Heaven" ήταν οι εξής:
Πηγές
Κατηγορία:Δισκογραφία των Queen Κατηγορία:Άλμπουμ του 1995
Δηνάριο της Νότιας Υεμένης
Ιστορία
Το δηνάριο τέθηκε σε κυκλοφορία το 1965 ως νόμισμα της Ομοσπονδίας της Νότιου Αραβίας και αντικατέστησε το σελίνι της Ανατολικής Αφρικής με ισοτιμία  1 δηνάριο = 20 σελίνια. Η ισοτιμία του με την βρετανική στερλίνα ήταν αρχικά 1/1. Το 1967 η ομοσπονδία διαλύεται και δημιουργείται το ανεξάρτητο κράτος της Νότιας Υεμένης το οποίο συνεχίζει την χρήση του ίδιου νομίσματος. Το 1990 η Νότια με την Βόρεια Υεμένη ενοποιούνται σχηματίζοντας ενιαίο κράτος, Το δηνάριο συνεχίζει να κυκλοφορεί επίσημα και παράλληλα με το ριάλ της πρώην Βορείου Υεμένης με ισοτιμία 1 δηνάριο = 26 ριάλια. Το 1993 εκδόθηκε το ριάλ της ενοποιημένης Υεμένης το οποίο και αυτό κυκλοφορούσε παράλληλα με τα άλλα δύο νομίσματα. Στις 11 Ιουνίου 1996 το δηνάριο παύει να αποτελεί νόμιμο χρήμα της Υεμένης.
Κέρματα
Όντας ακόμα Ομοσπονδία της Νότιας Αραβίας, το 1965 τέθηκαν στη κυκλοφορία (με ημερομηνία 1964) κέρματα με τις εξής ονομαστικές αξίες :
Το 1971 κόβονται νομίσματα ενώ η χώρα έχε ήδη μετονομαστεί σε  Δημοκρατία της Υεμένης  ενώ το 1973 κόβονται κέρματα των 2½ φιλς από αλουμίνιο ως Λαϊκή Δημοκρατία της Υεμένης. Το 1981 τίθενται σε κυκλοφορία για πρώτη φορά νομίσματα με τις εξής ονομαστικές αξίες:
Τραπεζογραμμάτια
Το 1965, η Νομισματική Αρχή της Νότια Αραβίας έθεσε στην κυκλοφορία χαρτονομίσματα με αξίες των 250 και 500 φιλς, καθώς και του 1, 5 και 10 δηναρίων. Το 1984, η Τράπεζα της Υεμένης εισήγαγε χαρτονομίσματα των για 500 φιλς, και 1, 5 και 10 δηναρίων.
Εξωτερικοί σύνδεσμοι
Κατηγορία:Ιστορικά νομίσματα Κατηγορία:Υεμένη
Γιαμπλανίτσα
Η Γιαμπλανίτσα (Jabllanica ή Jabllanicë, Јабланица) είναι οροσειρά στη Νότια και Νοτιοανατολική Ευρώπη, η οποία εκτείνεται με διεύθυνση βορρά-νότου κατά μήκος της μεθορίου της Αλβανίας με τη Βόρεια Μακεδονία.
Η μακρά οροσειρά έχει υψόμετρο μεγαλύτερο από 2.000 μ. για περίπου 50 χλμ., ενώ το υψηλότερο σημείο της, το οποίο βρίσκεται στο κέντρο της, είναι η κορυφή Μαύρη Λίθος με υψόμετρο 2.257 μ.. Οι δύο χώρες κατέχουν το 50% της οροσειράς, η Αλβανία το δυτικό τμήμα και η Βόρεια Μακεδονία το ανατολικό. Η οροσειρά διαθέτει αρκετές μεγάλες ορεινές λίμνες. Το όρος Σέμπενικ βρίσκεται ακριβώς δυτικά της Γιαμπλανίτσα και μαζί αποτελούν το Εθνικό Πάρκο Σέμπενικ-Γιαμπλανίτσα. Οι πλησιέστερες πόλεις είναι το Λιμπράζντ στην Αλβανία και η Στρούγκα στη Βόρεια Μακεδονία.
Η οροσειρά είναι ένα από τα ελάχιστα σημεία στα Βαλκάνια στα οποία διαμένει ο βαλκανικός λύγκας (Lynx lynx martinoi), ένα υποείδος του Ευρασιακού λύγκα (Lynx lynx). Ο συνολικός πληθυσμός αυτού του απειλούμενου είδους εκτιμάται σε λιγότερα από 100 ζώα.
Yo-kai Watch
To Yo-kai Watch, που τιτλοφορείται ως Youkai Watch και Yokai Watch στην Ιαπωνία, είναι σειρά βιντεοπαιχνιδιών ρόλων δημιουργήθηκε από την ιαπωνική εταιρεία Level-5. Έχει γίνει, επίσης, μάνγκα, άνιμε και ταινίες. Η σειρά κυκλοφορεί στην Ευρώπη από την Nintendo.
Πλοκή
Ο Νέικ είναι ένα αγόρι που βρήκε στο δάσος μια μηχανή-κάψουλα δίπλα σε ένα ιερό δέντρο. Όταν την άνοιξε βγήκε ένα γιο-κάι που του έδωσε μια συσκευή σαν ρολόι, που του επιτρέπει να εντοπίζει διάφορα yo-kai, τα οποία στοιχειώνουν ανθρώπους και τα μετατρέπει σε καλά για να τον βοηθούν στην συνέχεια. Μεγάλος αντίπαλος είναι ένα ισχυρό κακό yo-kai.
Εξωτερικοί σύνδεσμοι
Κατηγορία:Σειρές βιντεοπαιχνιδιών Κατηγορία:Σειρές anime Κατηγορία:Σειρές manga Κατηγορία:Νικητές Shogakukan Manga Awards Κατηγορία:Shōnen anime και manga
Νεοχωράκι Μαγνησίας
Το Νεοχωράκι είναι χωριό στη Θεσσαλία και την Περιφερειακή Ενότητα Μαγνησίας.
Γεωγραφικά - Ιστορικά στοιχεία
Στην τοποθεσία "Μάρμαρα", 3 χλμ. ΝΑ. του χωριού, υπάρχει αρχαίο κτίσμα με περίβολο το οποίο σώζεται μόνο στο ύψος των λίθινων θεμελίων του και χρονολογείται στους γεωμετρικούς χρόνους. Έχουν βρεθεί χάλκινα ιππάρια, πόρπες, καθώς και ένα χάλκινο αγαλμάτιο το οποίο βρίσκεται στο Αρχαιολογικό Μουσείο Βόλου. Πιθανολογείται ότι πρόκειται για αρχαίο ιερό και ένα από τα γνωστά θρησκευτικά κέντρα της Θεσσαλίας. Η περιοχή έχει χαρακτηριστεί αρχαιολογικός χώρος.
Διοικητικά στοιχεία
Αναφέρεται επίσημα με την παλιά του ονομασία Ιντζέκ το 1897 στο ΦΕΚ 126Α - 02/04/1883 να προσαρτάται στον τότε δήμο Αλμυρού και το 1927 στο ΦΕΚ 306Α - 22/12/1927 να μετονομάζεται σε Νεοχωράκιον. Σύμφωνα με το πρόγραμμα Καλλικράτης, ανήκει στην κοινότητα Αλμυρού που υπάγεται στη Δημοτική Ενότητα Αλμυρού του Δήμου Αλμυρού και σύμφωνα με την απογραφή 2011 έχει 118 κατοίκους.
Αλγόριθμος της Στρουθοκαμήλου
Στην πληροφορική, ο αλγόριθμος της στρουθοκαμήλου είναι μια στρατηγική κατά την οποία τυχόν προβλήματα που μπορεί να προκύψουν κατά την εκτέλεση κάποιου προγράμματος αγνοούνται, παρά την γνώση ενδεχόμενης ύπαρξής τους. Η βάση αυτής της λογικής είναι ότι κάποια προβλήματα είναι υπολογιστικά δύσκολο να αντιμετωπιστούν, ενώ παράλληλα προκύπτουν αρκετά σπάνια. Έτσι, σε κάποιες περιπτώσεις θεωρείται προτιμότερο να αγνοηθούν.
Το όνομα αυτής στρατηγικής προέρχεται από την κοινή πρακτική των στρουθοκαμήλων να κρύβουν το κεφάλι τους στην άμμο όταν δουν κάποιο κίνδυνο μπροστά τους.
Παράδειγμα
Ένα δύσκολο υπολογιστικό πρόβλημα στην Επιστήμη Υπολογιστών είναι αυτό της αναγνώρισης αδιεξόδων (deadlock detection). Ο αλγόριθμος της στρουθοκαμήλου είναι μία κοινή τακτική για την αντιμετώπισή τους, καθώς θεωρείται ότι σπάνια προκύπτουν αδιέξοδα και έτσι δεν αξίζει το μεγάλο κόστος αναγνώρισης και αποτροπής τους.
Κατηγορία:Αλγόριθμοι
Βαλντέτε Ιντρίζι
Η Βαλντέτε Ίντριζι (γεννημένη το 1973) είναι η εκτελεστική διευθύντρια της πλατφόρμας CiviKos (το 2017). Ήταν η εκτελεστική διευθύντρια της ΜΚΟ Community-Building Mitrovica, την οποία ίδρυσε και εργάζεται για την ειρήνη και τη δημιουργία κοινότητας στην περιοχή Μιτρόβιτσα στο βόρειο Κοσσυφοπέδιο. Για έξι χρόνια πριν από το 2008, η ΜΚΟ Community-Building Mitrovica ήταν η μόνη οργάνωση στη Μιτρόβιτσα που ενθάρρυνε τη συμφιλίωση και την ανοικοδόμηση σχέσεων μεταξύ Αλβανών και Σέρβων. Η ίδια η Ίντριζι είναι Αλβανίδα από το Κοσσυφοπέδιο στη Βόρεια Μιτρόβιτσα και έχασε το σπίτι της το 1999 όταν εισέβαλαν οι Σέρβοι. Το 2008 το σπίτι της εξακολουθούσε να καταλαμβάνεται από Σέρβους. Η ΜΚΟ Community-Building Mitrovica κατάφερε να κανονίσει την επιστροφή ορισμένων Σέρβων στα σπίτια τους στο Κοσσυφοπέδιο, για το οποίο η Ιντρίζι έλαβε απειλές θανάτου από Αλβανούς μαχητές του Κοσσυφοπεδίου.
Η Ιντρίζι έλαβε το βραβείο International Women of Courage το 2008 και το βραβείο Soroptimist για τη Διεθνή Ειρήνη.
Επιλέχθηκε ως εκτελεστική διευθύντρια της πλατφόρμας CiviKos τον Δεκέμβριο του 2011. Το CiviKos είναι μία πρωτοβουλία οργανώσεων της κοινωνίας των πολιτών στο Κοσσυφοπέδιο «με στόχο τη δημιουργία ενός ευνοϊκού περιβάλλοντος για τη συνεργασία του επίσημου τομέα της κοινωνίας των πολιτών και της κυβέρνησης».
Παραπομπές
Κατηγορία:Αλβανοί ακτιβιστές
Edmodo
Η Edmodo ήταν μια εκπαιδευτική τεχνολογική εταιρεία που πρόσφερε μια πλατφόρμα επικοινωνίας, συνεργασίας και προγύμνασης σε σχολεία και καθηγητές υποχρεωτικής εκπαίδευσης. Το δίκτυο Edmodo επέτρεπε στους καθηγητές να μοιράζονται περιεχόμενο, να διανέμουν κουίζ, να αναθέτουν και να διαχειρίζονται την επικοινωνία με τους μαθητές, τους συναδέλφους και τους γονείς. Το Edmodo ήταν πολύ εκπαιδευτικό στο επίκεντρο του σχεδιασμού και της φιλοσοφίας του: οι μαθητές και οι γονείς μπορούσαν να συμμετάσχουν στην Edmodo μόνο αν τους ζητηθεί από έναν δάσκαλο. Οι δάσκαλοι και οι μαθητές δαπανούσαν μεγάλο χρονικό διάστημα στην πλατφόρμα, τόσο μέσα όσο και έξω από την τάξη.
Ιστορία
Ο Edmodo ιδρύθηκε από τους Nic Borg, Jeff O'Hara και David Youngman το 2008. Χρηματοδοτήθηκε από τις εταιρίες Index Ventures, Benchmark, Greylock Partners, Learn Capital, New Enterprise Associates, Union Square Ventures, Glynn Capital Management, Tenaya Capital, SingTel Innov8 και KDDI. Από τον Ιούλιο του 2017 η Edmodo ισχυρίστηκε ότι έχει περισσότερους από 78 εκατομμύρια χρήστες παγκοσμίως. Περίπου οι μισοί από αυτούς τους χρήστες βρίσκονταν στις ΗΠΑ, ενώ οι υπόλοιποι ήταν σε 180 χώρες σε όλο τον κόσμο. Σημαντικές συγκεντρώσεις υπάρχουν στη Σιγκαπούρη, την Ινδονησία, την Ουρουγουάη και την Ιταλία. Περίπου το 10% αυτών των χρηστών ήταν καθηγητές, μια απεικόνιση του πόσο δημοφιλές είναι το Edmodo στις αίθουσες διδασκαλίας.
Το 2013, το Edmodo συμπεριλήφθηκε στον κατάλογο των "Top Apps for Teachers" από το PC Magazine. Εκείνη την χρονιά, η Edmodo απέκτησε και μία startup εταιρία, την Root-1, σε μια προσπάθεια να γίνει το κατάστημα app για την εκπαίδευση. Ο Vibhu Mittal, συνιδρυτής και διευθύνων σύμβουλος της Root-1, έγινε διευθύνων σύμβουλος της Edmodo το επόμενο έτος.
Το 2014, η Edmodo ξεκίνησε το Snapshot - μια σειρά εργαλείων αξιολόγησης για τη μέτρηση της προόδου των σπουδαστών στα εκπαιδευτικά πρότυπα. Το Edtech Digest απένειμε στην Edmodo το βραβείο Cool Tool για την καλύτερη λύση αξιολόγησης. Η εταιρία έχει συνεργαστεί με δύο σημαντικούς εκδότες στο Ηνωμένο Βασίλειο, το Oxford University Press και το Πανεπιστημιακό Πανεπιστήμιο Cambridge για να παρέχουν πρόσβαση σε εκπαιδευτικό περιεχόμενο στην πλατφόρμα Edmodo και να φέρουν το Edmodo Snapshot στο Ηνωμένο Βασίλειο.
Στις 17 Μαΐου 2017, η Edmodo έστειλε ένα μήνυμα ηλεκτρονικού ταχυδρομείου που ενημερώνει τους χρήστες ότι έπεσε θύμα μιας μεγάλης ηλεκτρονικής παραβίασης. Έχουν σημειωθεί παραβιάσεις περίπου 77 εκατομμυρίων χρηστών: το όνομα χρήστη, ο κωδικός πρόσβασης και η διεύθυνση ηλεκτρονικού ταχυδρομείου (σε ένα υποσύνολο των περιπτώσεων, επειδή δεν χρειάζονται όλοι οι χρήστες μια διεύθυνση ηλεκτρονικού ταχυδρομείου για εγγραφή). Δεδομένου ότι οι κωδικοί πρόσβασης ήταν τόσο κρυπτογραφημένοι με χρήση αλγόριθμου bcrypt, η προσπάθεια αποκρυπτογράφησης όλων των κωδικών πρόσβασης θα ήταν πολύ μεγάλη. Δεν υπήρξαν αναφορές για τυχόν επηρεασμό των σχολικών δεδομένων ούτε για την ταυτοποίηση των ταυτοτήτων, σύμφωνα με εξωτερικό έλεγχο που διενεργήθηκε κατόπιν εντολής από την εταιρεία.
Τον Ιούνιο του 2017, η Edmodo ανακοίνωσε την Askmo, μια εκπαιδευτική μηχανή αναζήτησης βίντεο, ως παράδειγμα των πλεονεκτημάτων της μηχανικής μάθησης στα σύνολα εκπαιδευτικών δεδομένων: η αναζήτηση βασίζεται σε βίντεο που μοιράζονται οι εκπαιδευτικοί στο πλαίσιο εκπαιδευτικών συζητήσεων και μπορούν να φιλτραριστούν ανά θέμα και επίπεδο βαθμού.
Παραπομπές
Κατηγορία:Μέσα κοινωνικής δικτύωσης Κατηγορία:Εκπαίδευση
Γκολ Ταππέχ (δυτικό Αζερμπαϊτζάν)
Το Γκολ Ταππέχ  είναι ένα χωριό στην αγροτική επαρχία Ανζάλ-ε Τζονουμπί, στην επαρχία Ανζάλ, στην κομητεία Ούρμια της περιφέρειας δυτικού Αζερμπαϊτζάν στο Ιράν. Στην απογραφή του 2006 ο πληθυσμός ήταν 1.894 κάτοικοι, σε 365 οικογένειες.
Παραπομπές
Κατηγορία:Κατοικημένες περιοχές στην Κομητεία Ούρμια
Αλμπέρτο Οτάρολα
Ο Λουίς Αλμπέρτο Οτάρολα Πενιαράνδα (Luis Alberto Otárola Peñaranda, γεννημένος στις 12 Φεβρουαρίου 1967) είναι Περουβιανός δικηγόρος και πολιτικός που σήμερα υπηρετεί ως πρωθυπουργός του Περού. Προηγουμένως διετέλεσε υπουργός Άμυνας δύο φορές, επί προεδρίας του Ογιάντα Ουμάλα και της Ντίνας Μπολουάρτε.
Κατά τη διάρκεια της κυβέρνησης Μπολουάρτε, διεπράχθησαν δύο σφαγές υπό την ηγεσία του. τη σφαγή του Αγιακούτσο ενώ ήταν υπουργός Άμυνας και τη σφαγή της Χουλιάκα μετά την προαγωγή του στην πρωθυπουργική θέση. Η Γενική Εισαγγελέας του Περού Πατρίσια Μπεναβίδες ανακοίνωσε έρευνες στις 10 Ιανουαρίου 2023 για φερόμενα εγκλήματα γενοκτονίας, βαριάς ανθρωποκτονίας και σοβαρών τραυματισμών κατά της προέδρου Μπολουάρτε, μαζί με τον πρωθυπουργό Οτάρολα.
Υπουργός Άμυνας (2011–2012)
Στις 10 Δεκεμβρίου 2011, όταν ανασχηματίστηκε το πρώτο υπουργικό συμβούλιο του προέδρου Ollanta Humala, διορίστηκε υπουργός Άμυνας.
Ένα από τα πιο κρίσιμα προβλήματα που κλήθηκε να αντιμετωπίσει η κυβέρνηση Ουμάλα ήταν η δραστηριότητα μιας τρομοκρατικής συμμορίας. Στις 9 Απριλίου 2012, ομάδα τρομοκρατών απήγαγε 36 εργαζόμενους της εταιρίας μεταφοράς αερίου TGP (Transportadora de Gas del Perú) στην πόλη Κεπασιάτο, στην περιοχή Ετσαράτε της επαρχίας Λα Κονβενσιόν του διαμερίσματος Κούσκο. Σε απάντηση, η κυβέρνηση ξεκίνησε τη λεγόμενη «Επιχείρηση Ελευθερία», η οποία ανέπτυξε συνδυασμένες στρατιωτικές και αστυνομικές δυνάμεις στην περιοχή.
Σύμφωνα με την επίσημη εκδοχή, οι όμηροι αφέθηκαν ελεύθεροι λόγω πιέσεων από τις ένοπλες δυνάμεις (14 Απριλίου). Ωστόσο, η επιχείρηση άφησε οκτώ νεκρούς και αρκετούς τραυματίες. Ακόμα κι έτσι, ειπώθηκε επίσημα ότι ήταν μια «άψογη επιχείρηση». Αλλά αυτό που εξόργισε περισσότερο την κοινή γνώμη ήταν το γεγονός ότι τρεις αστυνομικοί των Dinoes αφέθηκαν στη μοίρα τους στη ζούγκλα αφού κατέβηκαν από το ελικόπτερο που τους μετέφερε, οπότε δέχθηκαν επίθεση από τρομοκράτες (12 Απριλίου). Ένας από αυτούς, ο Λάντερ Ταμάνι, σκοτώθηκε σε μάχη. Οι άλλοι δύο δηλώθηκαν αγνοούμενοι. Δεκαεπτά μέρες αργότερα, ένας από αυτούς,ο Λουίς Αστουκιλίκα, εμφανίστηκε ζωντανός, φτάνοντας με δικά του μέσα στην πόλη Κιτένι παρόλο που τραυματίστηκε στο πόδι. ενώ ο άλλος, ο Σεζάρ Βίλκα, βρέθηκε νεκρός από τον πατέρα του, αφού μπήκε μόνος του στην κακοτράχαλη περιοχή, βασιζόμενος μόνο στην υποστήριξη των ντόπιων. Παρόλα αυτά, το υπουργείο Εσωτερικών εξέδωσε ανακοίνωση με την οποία ενημέρωσε για τον εντοπισμό της σορού του Βίλκα χάρη σε εντατική έρευνα της αστυνομίας.
Η κοινή γνώμη αντέδρασε αρνητικά και ερμήνευσε ότι οι αστυνομικοί είχαν αφεθεί στη μοίρα τους. για το λόγο αυτό, ζήτησαν την παραίτηση του Οτάρολα και του υπουργού Εσωτερικών, Ντανιέλ Λοσάδα.
Στις 3 Μαΐου 2012 η πρόταση μομφής κατά των Οτάρολα και Λοσάδα παρουσιάστηκε στην ολομέλεια του Κογκρέσου για «ανικανότητα, έλλειψη ηγεσίας και στρατηγικής». Στις 10 Μαΐου και οι δύο υπουργοί υπέβαλαν τις παραιτήσεις τους, προκειμένου να αποφευχθεί η επίπληξη στο Κογκρέσο. Οι παραιτήσεις τους έγιναν δεκτές από τον πρόεδρο Ουμάλα στις 14 Μαΐου 2012.
Δραστηριότητες ελέγχου των ναρκωτικών
Μεταξύ 2014 και 2016, ο Οτάρολα ήταν διευθυντής της DEVIDA, της διοίκησης ελέγχου ναρκωτικών της περουβιανής κυβέρνησης. Τον Απρίλιο του 2016, εξελέγη από το Οικονομικό και Κοινωνικό Συμβούλιο των Ηνωμένων Εθνών ως ένα από τα 13 μέλη του Διεθνούς Συμβουλίου Ελέγχου Ναρκωτικών, ενός ανεξάρτητου οργάνου συνθηκών που πρόσκειται στα Ηνωμένα Έθνη. Η πενταετής θητεία του ξεκίνησε στις 2 Μαρτίου 2017 και έληξε την 1η Μαρτίου 2022.
Ο Οταρόλα επιχείρησε μια πολιτική επιστροφή ως δεύτερος υποψήφιος του Ογιάντα Ουμάλα και υποψήφιος για το Κογκρέσο του Εθνικιστικού Κόμματος στις γενικές εκλογές του 2021, αν και κατέλαβε τη δέκατη θέση στις εκλογές και δεν ήταν επιτυχής στην εκλογή του για το Περουβιανό Κογκρέσο.
Υπουργός Άμυνας (2022)
Μετά την απομάκρυνση του Πέδρο Καστίγιο από την προεδρία του Περού, η Ντίνα Μπολουάρτε διόρισε τον Οτάρολα στο υπουργικό συμβούλιο ως υπουργό Άμυνας, στις 10 Δεκεμβρίου 2022. Στις 15 Δεκεμβρίου 2022 ο Περουβιανός Στρατός στο Aγιακούτσο σφαγίασε διαδηλωτές που διαδήλωσαν κατά της κυβέρνησης Μπολουάρτε. Κατά τη διάρκεια των διαδηλώσεων, η κατάσταση εντάθηκε όταν ο στρατός ανέπτυξε ελικόπτερα για να πυροβολήσει διαδηλωτές, οι οποίοι αργότερα προσπάθησαν να καταλάβουν το αεροδρόμιο της πόλης, το οποίο υπερασπιζόταν ο Περουβιανός Στρατός και η Εθνική Αστυνομία του Περού. Τα στρατεύματα απάντησαν πυροβολώντας πραγματικά πυρά εναντίον διαδηλωτών, με αποτέλεσμα δέκα νεκρούς και 61 τραυματίες. Το 90% των τραυματιών είχε τραύματα από πυροβολισμούς ενώ όσοι σκοτώθηκαν πυροβολήθηκαν στο κεφάλι ή στον κορμό. Η ιδρυτής της Περουβιανής Ομάδας Εγκληματολογικής Ανθρωπολογίας (EPAF), ιατροδικαστής ανθρωπολόγος Κάρμεν Ρόσα Γκαρντόσα ανέλυσε στοιχεία γύρω από αυτούς που σκοτώθηκαν, λέγοντας ότι ο στρατός πυροβολούσε για να σκοτώσει και ότι τα τραύματα από πυροβολισμούς στο κεφάλι και τον κορμό ήταν σύμφωνα με τα τραύματα που υπέστησαν κατά τη διάρκεια παραβιάσεων των ανθρωπίνων δικαιωμάτων, εξηγώντας ότι τα τραύματα κατά τη διάρκεια μιας ένοπλης σύγκρουσης εντοπίζονται συνήθως στα άκρα.
Πηγές που πρόσκεινται στην Μπολουάρτε, σύμφωνα με τη La Republica, ανέφεραν ότι ήθελε να παραιτηθεί από την προεδρία μετά τη σφαγή, αν και ο Οτάρολα την έπεισε ότι εάν παραιτηθεί, η ίδια και άλλοι υπουργοί θα έχαναν την ασυλία τους και πιθανώς να διωχθούν για εγκλήματα. Ο Οτάρολα υποσχέθηκε τότε στην Μπολουάρτε ότι θα μπορούσε να δημιουργήσει υποστήριξη για αυτήν από τις Περουβιανές Ένοπλες Δυνάμεις και τις δεξιές ομάδες σύμφωνα με τη La Republica. Στη συνέχεια,η Μπολουάρτε θα έκανε την Οτάρολα πρωθυπουργό της στις 21 Δεκεμβρίου 2022.
Πρωθυπουργία (2022–σήμερα)
Λιγότερο από δύο εβδομάδες μετά την έναρξη της προεδρίας της Μπολουάρτε, στις 21 Δεκεμβρίου 2022, ο Οτάρολα διορίστηκε ως πρωθυπουργός, διαδεχόμενος τον Πέδρο Ανγκούλο Αράνα. Μετά τη σφαγή της Χουλιάκα όπου σκοτώθηκαν 18 άμαχοι και περισσότεροι από 100 τραυματίστηκαν από την Περουβιανή Εθνική Αστυνομία, ο Οτάρολα απάντησε στους θανάτους λέγοντας ότι οι σκοτωμένοι «εκφράζουν την άμεση ευθύνη εκείνων που θέλουν να πραγματοποιήσουν πραξικόπημα στη χώρα» και κατηγόρησε τον φυλακισμένο πρώην πρόεδρο Πέδρο Καστίγιο για τους θανάτους. H μη κερδοσκοπική εφημερίδα Wayka - η οποία αποσκοπεί στην προαγωγή της δημοκρατίας- επέκρινε την απάντηση του Οτάρολα, σημειώνοντας ότι κατά τις διαμαρτυρίες του 2020 στο Περού, όταν δύο διαδηλωτές σκοτώθηκαν στη Λίμα, ο Οτάρολα καταδίκασε την απάντηση των αρχών, δηλώνοντας «Πραγματοποιούνται αυθαίρετες συλλήψεις και καθαρή, σκληρή καταστολή κατά των νόμιμων διαδηλώσεων πολιτών». Η Γενική Εισαγγελέας του Περού Πατρίσια Μπεναβίδες ανακοίνωσε έρευνες στις 10 Ιανουαρίου 2023 για τα φερόμενα εγκλήματα γενοκτονίας, βαριάς ανθρωποκτονίας και σοβαρών τραυματισμών κατά της προέδρου Μπολουάρτε,του πρωθυπουργού Οτάρολα, του υπουργού Εσωτερικών Βίκτορ Ρόχας και του υπουργού Άμυνας Χόρχε Τσάβες.
Όταν η Εθνική Αστυνομία του Περού επιτέθηκε στο Εθνικό Πανεπιστήμιο του Σαν Μάρκος στις 12 Ιανουαρίου 2023, ο Οτάρολα είπε ότι οι ενέργειες και οι συλλήψεις 200 ατόμων ήταν δικαιολογημένες αφού το πανεπιστήμιο ζήτησε βοήθεια, αν και ο πρύτανης του πανεπιστημίου αρνήθηκε ότι γνώριζε για οποιαδήποτε αστυνομική επιχείρηση.
Παραπομπές
Οταρολα Οταρολα
Τριχώνιο Αιτωλοακαρνανίας
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Γιάννης Βαρβέρης
Ο Γιάννης Βαρβέρης (Αθήνα, 1955 - 25 Μαΐου 2011) ήταν Έλληνας ποιητής της γενιάς του '70, κριτικός, δοκιμιογράφος και μεταφραστής. Σπούδασε νομική στο Πανεπιστήμιο Αθηνών και εργάστηκε στο Υπουργείο Εξωτερικών. Στράφηκε στη λογοτεχνία, εκδίδοντας επτά ποιητικά έργα και μεταφράσεις από την Αττική Κωμωδία και την ξένη λογοτεχνία. Ανθολογημένη η ποίησή του έχει μεταφραστεί σε αρκετές γλώσσες, όπως είναι η αγγλική, η γαλλική, η γερμανική, η ιταλική, η ισπανική και η ρουμανική.
Βραβεία
Για το συνολικό του έργο απέσπασε σειρά βραβείων:
Εργογραφία
Το συγγραφικό του έργο υπήρξε πολυσχιδές.
Εξωτερικοί σύνδεσμοι
Κατηγορία:Νεοέλληνες ποιητές Κατηγορία:Έλληνες κριτικοί του θεάτρου Κατηγορία:Έλληνες συγγραφείς Κατηγορία:Έλληνες δημοσιογράφοι
Κολ Ταππέχ (δυτικό Αζερμπαϊτζάν)
Το Κολ Ταππέχ (επίσης γνωστό ως Γκολ Ταππέχ) είναι ένα χωριό στην αγροτική επαρχία Κανί Μπαζάρ, στην επαρχία Χαλιφάν, στην κομητεία Μαχαμπάντ της περιφέρειας δυτικού Αζερμπαϊτζάν στο Ιράν. Κατά την απογραφή του 2006 ο πληθυσμός της ήταν 239 κάτοικοι, σε 41 οικογένειες.
Παραπομπές
Κατηγορία:Πόλεις του Ιράν
Περιπέτεια επιστημονικής φαντασίας
Περιπέτεια επιστημονικής φαντασίας είναι μυθοπλασία που συνήθως παρουσιάζει κίνδυνο ή δίνει στον αναγνώστη μια αίσθηση ενθουσιασμού.
Ιστορία
Στην Εισαγωγή στην Εγκυκλοπαίδεια της Περιπέτεια Επιστημονικής Φαντασίας, ο κριτικός Ντον Ντ'αμμάσσα ορίζει το είδος ως εξής:
Ο Ντ'αμμάσσα υποστηρίζει ότι οι ιστορίες περιπέτειας καθιστούν το στοιχείο του κινδύνου ως στοιχείο εστίασης τους. Επομένως, υποστηρίζει ότι το μυθιστόρημα του Καρόλου Ντίκενς Ιστορία δύο πόλεων είναι ένα μυθιστόρημα περιπέτειας, επειδή οι πρωταγωνιστές διατρέχουν συνεχώς τον κίνδυνο να φυλακιστούν ή να σκοτωθούν, ενώ το άλλο μυθιστόρημα του Μεγάλες Προσδοκίες δεν είναι, επειδή "η συνάντηση του Πιπ με τον καταδικασμένο είναι μια περιπέτεια, αλλά αυτή η σκηνή είναι μόνο μια συσκευή για να προχωρήσει η κύρια πλοκή, η οποία δεν επρόκειτο για περιπέτεια".
Η περιπέτεια έχει υπάρξει ως ένα κοινό θέμα από τις πρώτες μέρες της γραφής μυθιστορημάτων. Πράγματι, η τυποποιημένη πλοκή των Μεσαιωνικών ρομαντισμών ήταν μια σειρά από περιπέτειες. Ακολουθώντας μια δομή πλοκής τόσο παλιό όσο ο Ηλιόδωρος, και τόσο ανθεκτική ώστε να είναι ακόμη ζωντανή σε ταινίες του Χόλιγουντ, ένας ήρωας θα υποστεί μια πρώτη σειρά περιπέτειων πριν συναντήσει την γυναίκα του. Θα ακολουθήσει ένας διαχωρισμός, με μια δεύτερη σειρά περιπέτειων που θα οδηγήσουν σε μια τελική επανένωση.
Παραλλαγές κράτησαν το είδος ζωντανό. Από τα μέσα του 19ου αιώνα και εξής, όταν η μαζική γνώση γραφής μεγάλωσε, η περιπέτεια έγινε δημοφιλές υποείδος της μυθοπλασίας. Αν και δεν εκμεταλλεύτηκε στο έπακρό της, η περιπέτεια έχει δει πολλές αλλαγές με την πάροδο των ετών - από το να περιορίζεται σε ιστορίες ιπποτών σε πανοπλίες στο να δημιουργούνται ιστορίες κατασκοπείας υψηλής τεχνολογίας.
Παραδείγματα αυτής της περιόδου είναι οι Γουόλτερ Σκοτ, Αλέξανδρος Δουμάς, Ιούλιος Βερν, Αδελφές Μπροντέ, Χένρυ Ράιντερ Χάγκαρντ, Βίκτωρ Ουγκώ, Εμίλιο Σαλγκάρι, Λούι Χένρι Μπούσεναρντ, Τόμας Μέιν Ριντ, Σαξ Ρομέρ, Έντγκαρ Ουάλας και Ρόμπερτ Λούις Στίβενσον.
Τα μυθιστορήματα περιπέτειας ήταν δημοφιλή θέματα για τα αμερικάνικα περιοδικά παλπ, τα οποία κυριαρχούσαν την αμερικανική δημοφιλή μυθοπλασία μεταξύ της Προοδευτική Εποχής και της δεκαετίας του 1950. Παραδείγματα αξιοσημείωτων συγγραφών περιπέτειας αποτελούν οι Έντγκαρ Ράις Μπάροουζ, Τάλμποτ Μάντι, Τέοντορ Ρόσκο, Τζόνστον Μσκούλλει, Άρθουρ Φρίελ, Χάρολντ Λαμπ, Κάρλ Γιακόμπι, Τζορτζ Φ. Ουόρτς, Ζορς Σουρδές, Χ. Μπέντφορντ-Τζόουνς και Άλαν Νταν.
Η μυθοπλασία της περιπέτειας συχνά επικαλύπτεται με άλλα είδη, κυρίως μυθιστορήματα πολέμου, μυθιστορήματα εγκλήματος, ιστορίες θάλασσας, κατασκοπευτικές ιστορίες (όπως και στα έργα των Τζων Μπάκαν, Έρικ Άμπλερ και Ίαν Φλέμινγκ), επιστημονική φαντασία, (οι Ρόμπερτ Ε. Χάουαρντ και Τζ. Ρ. Ρ. Τόλκιν συνένωσαν την ιστορία του δευτερογενή κόσμου με το μυθιστόρημα περιπέτειας) και τα Γουέστερν. Δεν είναι όλα τα βιβλία μέσα σε αυτά τα είδη περιπέτειες. Η περιπέτεια μυθοπλασίας παίρνει το σκηνικό και την υπόθεση αυτών των άλλων ειδών, αλλά η γρήγορη πλοκή μιας περιπέτειας επικεντρώνεται στις ενέργειες του ήρωα μέσα στο περιβάλλον. Με μερικές αξιοσημείωτες εξαιρέσεις (όπως οι Έμμα Όρκζι, Λι Μπράκέτ και Μάριον Τσίμερ Μπράντλεϊ) η περιπέτεια μυθοπλασίας ως είδος κυριαρχείται σε μεγάλο βαθμό από άντρες συγγραφείς, αν και γυναικείες συγγραφείς γίνονται πλέον συνηθισμένες.
Παραπομπές
Κατηγορία:Λογοτεχνικά είδη
Ντάνι Θεμπάγιος
O Ντάνι Θεμπάγιος (Dani Ceballos, 7 Αυγούστου 1996) είναι Ισπανός ποδοσφαιριστής που αγωνίζεται στη Ρεάλ Μαδρίτης και στην Εθνική Ισπανίας στη θέση του μέσου.
Στην εθνική ομάδα
Το 2017, ως μέλος της Εθνικής Ισπανίας U21, έπαιξε στο Ευρωπαϊκό πρωτάθλημα ποδοσφαίρου U21, στο οποίο η ομάδα κατέκτησε την πρώτη θέση και ο ίδιος αναδείχθηκε ο καλύτερος παίκτης της διοργάνωσης.
Στην Εθνική ομάδα των ανδρών έκανε το ντεμπούτο του τον Σεπτέμβριο του 2018 σε έναν αγώνα του Πρωταθλήματος Εθνών ΟΥΕΦΑ ενάντια στην Κροατία. Πέτυχε το πρώτο του γκολ τον Νοέμβριο του ίδιου έτους στην ίδια διοργάνωση και πάλι ενάντια στην Κροατία.
Σιμόνε Περρόττα
Ο Σιμόνε Περότα (Simone Perrotta, 17 Σεπτεμβρίου 1977) είναι Ιταλός παλαίμαχος διεθνής ποδοσφαιριστής, ο οποίος αγωνιζόταν ως μέσος. Κατά τη διάρκεια της καριέρας του έγινε γνωστός για την ενεργητικότητά του, το παιχνίδι μποξ-του-μποξ και ως μέσος που ανακτά την κατοχή. Αρχικά αγωνίστηκε με τις ιταλικές ομάδες Ρετζίνα, Γιουβέντους, Μπάρι και Κιέβο, αλλά πέρασε το μεγαλύτερο μέρος της καριέρας του στη Ρόμα, από το 2004 μέχρι τον Ιούνιο του 2013, οπότε και αποσύρθηκε. Κέρδισε συνεχόμενα Κόπα Ιτάλια το 2007 και 2008 και ένα Σούπερκοπα Ιταλιάνα το 2007.
Αν και γεννήθηκε στην Αγγλία, σε διεθνές επίπεδο, επέλεξε να αντιπροσωπεύσει την εθνική ομάδα της Ιταλίας, με την οποία είχε 48 συμμετοχές από το 2002 μέχρι το 2009, σκοράροντας δύο φορές. Ήταν μέλος της ομάδας η οποία κατέκτησε το παγκόσμιο κύπελλο το 2006, αλλά εκπροσώπησε επίσης την Ιταλία στα Euro 2004 και 2008.
Μπαγκράτ Α΄ της Ιμερετίας
Ο Βαγράτ Α΄ ο Μικρός, ბაგრატ მცირე Bagrat Mts'ire, (απεβ. το 1372) από τον Οίκο των Βγρατιδών-Ιβηρίας, ήταν βασιλιάς του δυτικού Γεωργιανού βασιλείου του Ιμερέτι από το 1329 έως το 1330, όταν υποβιβάστηκε σε υποτελή δούκα από τον Γεώργιο Ε΄ της Γεωργίας.
Βιογραφία
Ήταν ο μόνος γνωστός γιος του βασιλιά Μιχαήλ της Ιμερετίας, που τον διαδέχθηκε μετά από το τέλος εκείνου το 1329. Ανήλικος ακόμη εκείνη την εποχή (εξ ου και το επίθετό του mts'ire), ο Βαγράτ Α΄ αναγκάστηκε να παραμείνει στην πρωτεύουσά του, το Κουτάισι, καθώς οι επαρχίες διαιρούντο από τις αντίπαλες ευγενείς φατρίες. Το 1330 ο Γεώργιος Ε΄, ο αναδυόμενος βασιλιάς στην ανατολική Γεωργία, εκμεταλλεύτηκε την κατάσταση και το ότι ήταν συγγενής του Βαγράτ Α΄ και αφού διέσχισε την οροσειρά Λίχι, εισήλθε στο Ιμερέτι (δηλ. τη δυτική Γεωργία) και έγινε δεκτός από πολλούς Ιμερετίους, που είχαν ταλαιπωρηθεί από την επίμονη βία και αναρχία. Το Ιμερέτι κατακτήθηκε και η ακεραιότητα του βασιλείου της Γεωργίας αποκαταστάθηκε. Στο εξής, ο Βαγράτ τοποθετήθηκε ως eristavi (δούκας, φεουδάρχης) στο Ιμερέτι, με έδρα το Σοραπάνι, υπό την κηδεμονία του Γεωργίου Ε΄.
Οικογένεια
Νυφεύτηκε το 1358, με την έγκριση του Δαβίδ Θ΄ της Γεωργίας (γιου του Γεωργίου Ε΄), μία κόρη του Κβαρκβάρε Α΄, ενός Τζακέλι ατάμπεγκ του Σάμτσχε. Είχαν τρεις γιους:
Δημήτριος Α΄ της Ιμερετίας
Ο Δημήτριος, დემეტრე Demetre, (απεβ. το 1455) από τον Οίκο των Βαγρατιδών-Ιβηρίας ήταν Γεωργιανός βασιλικός πρίγκιπας. Ήταν δούκας του Ιμερέτι, με διαλείμματα, από το 1401 έως το 1455.
Βιογραφία
Ο Δημήτριος ήταν γιος του Αλέξανδρου Α΄ του Ιμερέτι (απεβ. το 1389), ο οποίος είχε αποσχιστεί από το βασίλειο της Γεωργίας κατά τις εισβολές του Τιμούρ στη χώρα αυτή το 1387. Αφού σκοτώθηκε ο θείος του Γεώργιος Α΄ το 1392, ο Δημήτριος παρασύρθηκε από τον άλλο θείο του, τον Κωνσταντίνο (Β΄), για να αναζητήσει καταφύγιο στα βουνά του Καυκάσου. Κατάφεραν να επιστρέψουν στο Ιμερέτι το 1396, οπότε ο Κωνσταντίνος Β΄ ανακηρύχθηκε βασιλιάς. Αυτός απεβίωσε άτεκνος το 1401, αφήνοντας τον θρόνο στον νεαρό και αδύναμο Δημήτριο. Ωστόσο την ανάρρησή του στον θρόνο εμπόδισε ο Γεώργιος Ζ΄ της Γεωργίας, ο οποίος, μόλις απελευθερώθηκε από έναν παρατεταμένο πόλεμο με τον Τιμούρ Λενκ, εισέβαλε στο Ιμερέτι. Οι Δαδιάνι της Μινγκρελίας και οι ευγενείς του Ιμερέτι αιχμαλώτισαν τον Δημήτριο και τον παρέδωσαν στον Γεώργιο Ζ΄, ο οποίος του φέρθηκε με προσοχή και τον έστειλε σε ασφαλές καταφύγιο στο Σομχίτη του Κάρτλι. Ο Αλέξανδρος Α΄ της Γεωργίας, ο οποίος νυμφεύτηκε την αδελφή του Δημητρίου Τάμαρ περί το 1415, τον επανέφερε στηο Ιμερέτι ως υποτελή εριστάβι (δούκα, φεουδάρχη). Ο Δημήτριος παρέμεινε πιστός στο στέμμα της Γεωργίας και απεβίωσε το 1455.
Ο ισχυρισμός του Γεωργιανού ιστορικού των αρχών του 18ου αι. πρίγκιπα Βαχούστι, ότι ο Βαγράτ ΣΤ΄, ο προπάτορας της μετέπειτα δυναστείας των βασιλέων του Ιμερέτι, ήταν γιος του Δημητρίου, είναι ψευδής. Η εκδοχή υιοθετήθηκε από τη Mαρί-Φελισιτέ Μπροσέ τον 19ο αι. και επέζησε μέχρι τον 2ό αι. Έχει απορριφθεί από αρκετούς μελετητές και ο Κύριλ Τουμάνοφ διευκρίνισε τελικά την πραγματική καταγωγή του Βαγράτ ως εγγονού του Κωνσταντίνου Α΄ της Γεωργίας.
Βιβλιογραφικές αναφορές
Κατηγορία:Δυναστεία των Μπαγκρατιόνι
Αντίμαχος Α΄ Θεός
Ο Αντίμαχος Α´ Θεός (3ος/2ος αιώνας π.Χ.) ήταν ηγεμόνας του ελληνικού βασιλείου της Βακτριανής από το 185 π.Χ. έως το 170 π.Χ. με το βασίλειο του να εκτείνεται στα εδάφη της Βακτριανής, Παροπαμισάδων και Αραχωσίας.
Ηγεμονία
Οι ιστορικοί τον προσδιορίζουν ως γιο του Ευθύδημου Α´ και αδερφό του Δημητρίου Α´, και πως βασίλεψε ως ελάσσονας ηγεμόνας στην δική του περιοχή υπό τον πατέρα του τον Ευθύδημο, και αργότερα συμβασίλεψε με τον αδερφό του τον Δημήτριο, η πρώτη φορά όπου εμφανίζονται υποβασιλείς στα βασίλεια αυτά.
Ωστόσο υπάρχουν και άλλες εκτιμήσεις οι οποίες θεωρούν πως δεν ανήκε στην οικογένεια των Ευθυδημίδων αλλά των Διοδοτίδων του Διοδότου Α´. Η εκτίμηση αυτή στηρίζεται σε τμήμα παπύρου το οποίο ανακαλύφθηκε και το οποίο αποτελούσε φορολογική απόδειξη κάποιων οικονομικών συναλλαγών. Σε αυτό γίνεται αναφορά στην βασιλεία του Αντιμάχου Θεού και του Ευμένη και του Αντιμάχου Β´, κάτι που δεν κάνει πιθανό ο Αντίμαχος να βασίλεψε υπό τον Ευθύδημο ή/και μαζί με τον Δημήτριο, και είναι πολύ πιθανότερο πως οι Ευμένης και Αντίμαχος οι οποίοι αναφέρονται στο σημείωμα πως είναι διάδοχοι του, ο δεύτερος πιθανώς πρόκειται για τον Αντίμαχο Β´ Νικηφόρο ο οποίος βασίλεψε στα εδάφη του ινδοελληνικού βασιλείου.
Ο Αντίμαχος Α´ αντικαταστάθηκε από τον Ευκρατίδη ο οποίος είτε σφετερίστηκε τον θρόνο του είτε απέκτησε το βασίλειο του Αντιμάχου αφότου αυτός πέθανε.
Νομίσματα
Κατά την βασιλεία του εξέδωσε πολλά αργυρά νομίσματα κατά το αττικό πρότυπο, με την όψη του στην μια πλευρά φορώντας την μακεδονική καυσία, και στην άλλη πλευρά του νομίσματος απεικόνιση του Ποσειδώνα με την τρίαινα του, πιθανώς κάτι που υποδηλώνει νίκη σε ναυμαχία που συνέβη νωρίς στην ηγεμονία του, με πολύ λίγες πιθανότητες να έχει συμβεί κάτι τέτοιο στον Ινδό ποταμό ή στην Κασπία θάλασσα, και πολύ πιθανότερο στον Ωξό ποταμό εναντίον των Σακών.
Στα νομίσματα του αναφέρεται ως Θεός, κάτι που τον καθιστά τον πρώτο ηγεμόνα της περιοχής ο οποίος αποκάλεσε τον εαυτό του έτσι. Επίσης όπως και ο Αγαθοκλής, εξέδωσε αναμνηστικά αργυρά τετράδραχμα προς τιμή του Ευθύδημου Α´ ο οποίος επίσης αποκαλούνταν Θεός, και του Διοδότου Α´ ο οποίος αποκαλούνταν Σωτήρ. Με βάση αυτά τα στοιχεία είναι πιθανό πως ο Αντίμαχος έθεσε τις βάσεις για την δημιουργία θρησκευτικής λατρείας των Ελλήνων βασιλέων σε Βακτρία και βόρεια Ινδία.
Άλλα νομίσματα του περιέχουν αναπαραστάσεις ελέφαντα στην μια όψη, και της θεάς Νίκης στην άλλη κρατώντας στεφάνι. Ο ελέφαντας ενδεχομένως χρησιμοποιείται ως βουδιστικό σύμβολο, και τα νομίσματα αυτά γενικότερα μοιάζουν με αυτά του Δημητρίου Α´ και του Απολλοδότου Α´.
Άλλα χάλκινα νομίσματα της περιόδου είναι τετραγωνοειδούς σχήματος με αρκετές σχεδιαστικές ατέλειες, και περιέχουν επίσης παράσταση ελέφαντα ενώ στην άλλη όψη κεραυνό. Είναι ινδικής τεχνοτροπίας και πιθανώς προέρχονται από την Αραχωσία, με την γραφή σε αυτά να είναι στα ελληνικά.
Εξωτερικοί σύνδεσμοι
Κατηγορία:Έλληνες Βασιλείς Βακτρίας & Ινδίας
Έρικ ο Μακροσκελής του Λάνγκελαντ
Ο Έρικ Έρικσεν, δαν.: Erik Eriksøn, επίσης γνωστός ως Eric Longlegs (Langben), (1272–1310), κύριος τoυ Λάνγκελαντ, ήταν ο δεύτερος γιος του Ερίκου Α', δούκα του Σλέσβιχ και νεότερος αδελφός του Βάλντεμαρ Δ', δούκα του Σλέσβιχ.
Βιογραφία
Γεννήθηκε το 1272 ως δεύτερος γιος του Ερίκου Α', δούκα του Σλέσβιχ, από τη σύζυγό του Μαργαρίτα της Ρούγκια. Κατείχε το νησί Λάνγκελαντ ως φέουδο και κληρονόμησε τις περιουσίες της οικογένειας των δουκών στο νότιο Φούνεν, όπως ακριβώς είχε πριν από αυτόν ο θείος του, Άβελ κύριος του Λάνγκελαντ. Αναφέρεται για πρώτη φορά ως υπεύθυνος για τη δολοφονία του σενεσάλη Σκγιαλμ Στίγκσεν στις 23 Αυγούστου 1292. Η δολοφονία ήταν πιθανώς αποτέλεσμα της εχθρότητας, που προκλήθηκε όταν ο βασιλιάς Έρικ ΣΤ΄ της Δανίας, μετά την ενηλικίωση, κατάσχεσε το φέουδο του Λάνγκελαντ και τις περιουσίες της οικογένειας των δουκών στο νότιο Φούνεν.
Μαζί με τον αδελφό του, δούκα Βάλντεμαρ, ενώθηκε με τους εχθρούς του βασιλιά. Το 1293 υπήρξε μία σύγκρουση μεταξύ των δύο μερών στο Σόμερστεντ Χέατ κοντά στο Χάντερσλεβ, που οδήγησε σε συμβιβασμό, όπου ο Έρικ έλαβε τον Λάνγκελαντ ως φέουδο.
Στη συνέχεια, παντρεύτηκε τη Σοφία του Κέρφουρτ, κόρη της Γιούτας της Σαξονίας, χήρας του βασιλιά Ερρίκου Δ΄ της Δανίας στον δεύτερο γάμο της με τον Μπούρχαρντ Η΄, κόμη του Κέρφουρτ-Ρόζενμπουργκ. Η Σοφία ήταν επομένως ετεροθαλής αδελφή των θυγατέρων του βασιλιά Ερρίκου Δ', μεταξύ των οποίων ήταν η νεκρή βασίλισσα Ίνγκεμποργκ της Νορβηγίας, μητέρα του βασιλιά Ερρίκου Β' της Νορβηγίας. Έτσι, ο γάμος συνέδεσε τον Έρικ με τον βασιλιά της Νορβηγίας, ο οποίος τον ανακήρυξε ιππότη, και οδήγησε επίσης σε νέα σύγκρουση με τον βασιλιά Έρικ ΣΤ', ο οποίος διατήρησε την κληρονομιά της συζύγου του από τις ετεροθαλείς αδελφές της.